Държавен вестник, бр. 75, 2020 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  75
(4) Здравният медиатор преминава не 
по-малко от две допълнителни обучения за 
професионално развитие годишно, едното 
от които е в специализираната админи­
страция на съответната регионална здравна 
инспекция.
Чл. 8. (1) Кметът на общината осигуря­
ва на здравния медиатор работно място, 
оборудвано с бюро и компютър с достъп до 
интернет.
(2) Кметът на общината определя пряк 
ръководител на здравния медиатор, който 
заедно със здравния медиатор изготвя годи­
шен план, месечни планове за дейността на 
здравния медиатор, приоритетите в дейността 
му, ръководи текущата му работа и приема 
отчетите му.
Раздел IV
Отчитане на дейността на здравния медиатор
Чл. 9. (1) Здравният медиатор изготвя 
ежемесечни отчети за работата си, които 
представя на прекия си ръководител, както 
и шестмесечни и годишни отчети, които 
представя на прекия си ръководител и на 
кмета на общината. Образецът за изготвяне 
на отчетите е съгласно приложението.
(2) Годишните отчети за дейността на 
здравните медиатори на територията на съ­
ответната община се представят в обобщен 
вид от кмета на общината на Министерството 
на здравеопазването.
(3) Ежемесечните отчети се изготвят и 
представят в срок до 10 дни от изтичане 
на отчетния период, а шестмесечните и го­
дишните отчети – в срок до един месец от 
изтичане на отчетния период.
Раздел V
Условия, ред и критерии за подпомагане 
на дейността на общините в областта на 
здравната профилактика от юридически 
лица с нестопанска цел
Чл. 10. (1) Дейността на общините по 
провеждане на политики в областта на 
здравната профилактика сред населението 
може да се подпомага от юридически лица 
с нестопанска цел с доказан опит в съот­
ветната област.
(2) Юридическите лица с нестопанска цел 
по ал. 1 подпомагат дейността на общините 
въз основа на споразумение за сътрудничест­
во, сключено по реда на чл. 61 от Закона 
за местното самоуправление и местната 
администрация.
(3) Юридическите лица с нестопанска цел 
по ал. 1 трябва да отговарят на следните 
критерии:
1. имат най-малко едногодишен опит в 
работата в областта на здравната профи­
лактика;
2. обезпечени са с човешки ресурси с 
компетентност в областта на медицината, 
денталната медицина, фармацията и здрав­
ните грижи;
3. имат управленски капацитет;
4. обезпечени са с материални ресурси 
за осъществяване на работа в областта на 
здравната профилактика;
5. имат опит в работата в мрежа и парт­
ньорство с други организации със сходна 
дейност, медицински специалисти, педаго­
гически специалисти, социални работници, 
полиция.
(4) За сключване на споразумение за сът­
рудничество с общината юридическото лице 
с нестопанска цел заявява интерес за изпъл­
нение на дейности в областта на здравната 
профилактика сред населението и представя:
1. данни за единния идентификационен 
код на юридическото лице с нестопанска 
цел от търговския регистър и регистъра на 
юридическите лица с нестопанска цел, които 
се водят от Агенцията по вписванията към 
министъра на правосъдието;
2. материали, представящи юридическото 
лице с нестопанска цел – годишни отчети, 
стратегически планове, брошури, правила 
и ред за извършване на общественополезна 
дейност и др.;
3. информация за изпълнение на крите­
риите по ал. 3.
Допълнителна разпоредба
§ 1. По смисъла на наредбата „юридическо 
лице с нестопанска цел, имащо отношение 
към дейността на здравните медиатори на 
национално ниво“ е юридическо лице с 
нестопанска цел, което съгласно своя учре­
дителен акт има за цел повишаване знани­
ята и уменията на здравните медиатори и 
повишаване качеството на предоставяните 
от тях услуги; има не по-малко от 10 години 
опит в работата със здравни медиатори и има 
членове – здравни медиатори, в не по-малко 
от 50 % от общините в Република България.
Преходни и заключителни разпоредби
§ 2. Издадените до влизане в сила на на­
редбата сертификати от Министерството на 
здравеопазването за премината обучителна 
програма за здравен медиатор по проект 
„Подобряване достъпа до здравни грижи 
на ромски жени и деца в селски райони“, 
PHARE 2001, и удостоверения от висши учи­
лища за следдипломно обучение за завършен 
квалификационен курс „Здравен медиатор“ 
се считат за удостоверения за успешно пре­
минато обучение по тази наредба.
§ 3. Наредбата се издава на основание 
чл. 29, ал. 3 и 4 от Закона за здравето.
Министър:
Костадин Ангелов